Românii pot împrumuta Statul prin noile emisiuni de titluri Tezaur, începând de luni - 13 mai. Dobânzile sunt de 6% la cea pe 1 an și de 6,85%/an la cea pe 3 ani.
Titlurile de stat au valoare nominală de 1 leu și sunt în forma dematerializată. Perioada de subscriere se va încheia pe 7 iunie 2024 și pot fi achiziționate prin Poșta Română, SPV sau direct de la Trezorerie.
Conform Ministerului, un investitor poate efectua una sau mai multe subscrieri în cadrul unei emisiuni. Investitorii au posibilitatea anulării subscrierilor deja efectuate doar în perioada de subscriere, prin depunerea unei cereri.
Sunt eligibile persoanele fizice care au împlinit vârsta de 18 ani la data efectuării subscrierii. Veniturile obținute din investirea în titluri de stat lansate de Ministerul Finanțelor sunt neimpozabile.